

**ՀԱՇՏԱՐԱՐՈՒԹՅՈՒՆ-ԱՐԲԻՏՐԱԺ**

**ՎԵՐԱՊԱՀՈՒՄ**

Սույն պայմանագրի կապակցությամբ ցանկացած վեճ կամ պայմանագրի խախտման, դադարեցման կամ անվավերության հետ կապված հարցեր առաջանալու դեպքում կողմերը պետք է փորձեն լուծել այն հաշտարարության միջոցով բարեխղճորեն` Արբիտրաժի և հաշտարարության հայաստանյան կենտրոնի (Կենտրոն) Հաշտարարության կանոնների համաձայն։

Հաշտարարությունն իրականացվում է Կենտրոնի կողմից նշանակված/հաստատված հաշտարար(ներ)ի կողմից, ովքեր հաշտարարությունն իրականացնում են Կանոններին համապատասխան։ Կենտրոնն իրականացնում է հաշտարարության գործի վարումը։

Հաշտարարության վայրը [Երևան, Հայաստան] է և հաշտարարության լեզուն [հայերենն] է:

Եթե վեճը կամ դրա մի մասը Կենտրոնի Հաշտարարության կանոններով նախատեսված կարգով դիմում ներկայացնելու պահից [խելամիտ ժամկետում] չի լուծվում, կողմերը համաձայնում են մնացած հարցերը լուծել արբիտրաժի միջոցով՝ Կենտրոնի Արբիտրաժային կանոններին համապատասխան։

Արբիտրաժային վարույթն իրականացվում է Կենտրոնի կողմից նշանակված արբիտր(ներ)ի կողմից, ովքեր վեճը լուծում են Արբիտրաժային Կանոններին համապատասխան։ Կենտրոնն իրականացնում է արբիտրաժային գործի վարումը։

Արբիտրաժի վայրը [Երևան, Հայաստան] է և լեզուն [հայերենն] է: